**K O R R A L D U S**

# Haapsalu, 05. veebruar 2014 nr 76

Sihtotstarbeline toetuslepingu sõlmimine

Haapsalu koguduse Varahaldus OÜ-ga

EELK Haapsalu Püha Johannese koguduse poolt algatati 2008. aastal projekt „Jaani kirik korda“. Käesolevaks ajaks on projekti raames remonditud ja värvitud kiriku fassaad, taastatud paekivist põrand, liitutud kaugkütte võrguga ja paigaldatud põrandaküte. 2010 aastal alustati sisetöödega. Teostati siseseinte krohviparandused ja lupjamine. 2013 aastal alustati Jaani kiriku kivialtari ja rentaabli restaureerimist. Haapsalu Linnavalitsus on Jaani kiriku projekti toetanud 2010. aastal 25565 euroga, 2011. aastal 10865 euroga, 2012. aastal 6500 euroga ja 2013. aastal 9000 euroga

Arvestades EELK Haapsalu Püha Johannese koguduse taotlust 25.11.2013, kus palutakse toetada projekti „Jaani kirik korda“ 8000 euroga ning kanda toetus üle Haapsalu koguduse Varahaldus OÜ arvele ja juhindudes Haapsalu Linnavolikogu 31.01.2014 määrusest nr 8, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

**k o r r a l d a b:**

1. Eraldada linnavalitsuse eelarvest (tegevusala 08400, projektitunnus „Toetus kogudustele hoonete remondiks“) OÜ-le Haapsalu koguduse Varahaldus sihtotstarbelist toetust kivialtari restaureerimise ja koguduse kinnistul asuva ajaloolise koolimaja hoone katuse vahetuse finantseerimiseks summas **8000 Eurot (kaheksa tuhat eurot)**.
2. Volitada lepingut allkirjastama aselinnapea Liina Põld.
3. Raamatupidamisosakonnal (I.Salus) kanda punktis 1 nimetatud summa toetuslepingu alusel üle Haapsalu koguduse Varahaldus OÜ arvele pangas.
4. Korraldus jõustub teatavakstegemisest.

## Urmas Sukles

Linnapea **Erko Kalev**

 Linnasekretär